google/wiki40b huggingface dataset:
रवि शंकर (आध्यात्मिक गुरू)

जीवनचरित

रविशंकर का जन्म भारत के तमिलनाडु राज्य में 13 मई 1956 को हुआ। उनके पिता का नाम व वेंकट रत्नम् था जो भाषाकोविद् थे। उनकी माता श्रीमती विशालाक्षी एक सुशील महिला थीं। आदि शंकराचार्य से प्रेरणा लेते हुए उनके पिता ने उनका नाम रखा ‘रविशंकर’। 
रविशंकर शुरू से ही आध्यात्मिक प्रवृत्ति के थे। मात्र चार साल की उम्र में वे श्रीमद्भगवद्गीता के श्लोकों का पाठ कर लेते थे। बचपन में ही उन्होंने ध्यान करना शुरू कर दिया था। उनके शिष्य बताते हैं कि फीजिक्स में अग्रिम डिग्री उन्होंने 17 वर्ष की आयु में ही ले ली थी। 
रविशंकर पहले महर्षि महेश योगी के शिष्य थे। उनके पिता ने उन्हें महेश योगी को सौंप दिया था। अपनी विद्वता के कारण रविशंकर महेश योगी के प्रिय शिष्य बन गये। उन्होंने अपने नाम रविशंकर के आगे ‘श्री श्री’ जोड़ लिया जब प्रख्यात सितार वादक रवि शंकर ने उन पर आरोप लगाया कि वे उनके नाम की कीर्ति का इस्तेमाल कर रहे हैं। 
रविशंकर लोगों को सुदर्शन क्रिया सशुल्क सिखाते हैं। इसके बारे में वो कहते हैं कि १९८२ में दस दिवसीय मौन के दौरान कर्नाटक के भद्रा नदी के तीरे लयबद्ध सांस लेने की क्रिया एक कविता या एक प्रेरणा की तरह उनके जेहन में उत्पन्न हुई। उन्होंने इसे सीखा और दूसरों को सिखाना शुरू किया। 
१९८२ में में श्री श्री रविशंकर ने आर्ट ऑफ लिविंग फाउण्डेशन की स्थापना की। यह शिक्षा और मानवता के प्रचार प्रसार के लिए सशुल्क कार्य करती है। १९९७ में ‘इंटरनेशनल एसोसियेशन फार ह्यूमन वैल्यू’ की स्थापना की जिसका उद्देश्य वैश्विक स्तर पर उन मूल्यों को फैलाना है जो लोगों को आपस में जोड़ती है।

दर्शन

रवि शंकर कहते हैं कि सांस शरीर और मन के बीच एक कड़ी की तरह है जो दोनों को जोड़ती है। इसे मन को शांत करने के लिए इस्तेमाल किया जा सकता है। वे इस बात पर भी जोर देते हैं कि ध्यान के अलावा दूसरे लोगों की सेवा भी इंसान को करनी चाहिए। वे विज्ञान और आध्यात्म को एक-दूसरे का विरोधी नहीं, बल्कि पूरक मानते हैं। वे एक ऐसी दुनिया बनाने का प्रयत्न कर रहे हैं जिसमें रहने वाले लोग ज्ञान से परिपूर्ण हो ताकि वे तनाव और हिंसा से दूर रह सकें।
2001 में जब आतंकवादियों ने विश्व व्यापार संगठन पर हमला किया तो आर्ट ऑफ लिविंग फाउंडेशन ने पूरे न्यू यार्क के लोगों के निःशुल्क तनाव को दूर करने के कोर्स करवाया।
इस संस्था ने कोसोवो में युद्ध से प्रभावित लोगों के लिए सहायता कैम्प भी लगाया। 
इराक में भी संस्था ने 2003 में युद्ध प्रभावित लोगों को तनाव मुक्ति के उपाय बताए। इराक के प्रधानमंत्री के निमंत्रण पर श्री श्री रवि शंकर ने इराक का दौरा किया और वहां के शिया, सुन्नी तथा कुरदिश समुदाय के नेताओं से बातचीत की। 
2004 में पाकिस्तान के उन नेताओं से भी मिले जो विश्व शांति स्थापना के पक्षधर थे। 
संसार ने जब सुनामी को देखा तो संस्था के लोग मदद के लिए वहां भी खड़े थे। दुनिया भर के कैदियों के उत्थान के लिए भी संस्था निरंतर कार्य करती रहती है।
१२६६ ईसा पूर्व

१२६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अफ़ज़ल गुरु

आरंभिक जीवन

स्कूली दिनों में अफजल गुरु स्कूल के कार्यक्रमों में इतने सक्रिय था कि अफजल को भारत के स्वतंत्रता दिवस के अवसर पर परेड की अगुवाई करने के लिए विशेष रूप से चुना जाता था। क्षेत्रीय स्कूल से अफज़ल ने 1986 में मैट्रिक की परीक्षा पास की। हायर सेकेंड्री के लिए अफजल ने सोपोर के मुस्लिम एजुकेशन ट्रस्ट में दाख़िला लिया तो वहाँ उनकी मुलाक़ात नवेद हकीम से हुई जो शांतिपूर्ण भारत विरोधी गतिविधियों में सक्रिय थे लेकिन अफज़ल ने पढ़ाई को प्राथमिकता दी और 12वीं पास कर, मेडिकल कॉलेज में दाख़िला लिया और पिता के ख़्वाब को पूरा करने में जुट गया।

आतंकवाद

रिपोर्ट के अनुसार जब कश्मीर में 1990 के आसपास हथियारबंद चरमपंथ शुरू हुआ तो अफज़ल एमबीबीएस के तीसरे साल में था, तब तक उसका दोस्त नवीद हकीम चरमपंथी बन चुका था। 
अफज़ल के साथियों का कहना है कि उन्होंने अपने साथियों के साथ नवेद से संपर्क स्थापित किया और भारत विरोधी जम्मू-कश्मीर लिब्रेशन फ़्रंट में शामिल हो गया। अफज़ल नियंत्रण रेखा के पार मुज़फ़्फ़राबाद में हथियारों के प्रशिक्षण के बाद वापस लौटा तो संगठन की सैन्य योजना बनाने वालों में शामिल हो गया। सोपोर में लगभग 300 कश्मीरी नौजवान उनकी निगरानी में चरमपंथी गतिविधियों में हिस्सा लेते रहे।
पुरानी यादें दोहराते हुए फ़ारूक़ का कहना है, "जब कश्मीर में लिबरेशन फ़्रंट और हिज़्बुल मुजाहिदीन के बीच टकराव शुरू हुआ तो अफज़ल ने 300 सशस्त्र लड़कों की बैठक सोपोर में बुलाई और ऐलान किया कि हम इस मार-काट में भाग नहीं लेंगे। यही कारण है कि सारे क्षेत्र में आपसी लड़ाई में सैकड़ों मुजाहिदीन मारे गए लेकिन हमारा इलाक़ा शांत रहा।"

आतंकवाद से दूरी

अफजल गुरु पर लिखी 6 साल पुरानी एक रिपोर्ट में रियाज़ मसरूर बताते हैं कि अपने चचेरे भाई शौकत गुरू (संसद पर हमले के एक और अभियुक्त) की मदद से उन्होंने दिल्ली विश्वविद्यालय में प्रवेश लिया और स्नातक के बाद अर्थशास्त्र में डिग्री ली। शौकत के छोटे भाई यासीन गुरू का कहना है कि अफज़ल दिल्ली में अपना और अपनी पढ़ाई का ख़र्च ट्यूशन देकर चलाता था। डिग्री के बाद थोड़े समय के लिए शौकत और अफज़ल दोनों ने बैंक ऑफ़ अमरीका में नौकरी की। अंत में दिल्ली में सात वर्षों तक रहने के बाद 1998 में वह अपने घर कश्मीर वापस लौटे। यहाँ उनकी शादी बारामूला की तबस्सुम के साथ हुई।
तबस्सुम कहती हैं कि वह अफज़ल के अतीत से परिचित थीं लेकिन अफज़ल की संगीत में दिलचस्पी से उन्होंने यह मतलब निकाला कि चरमपंथी बनना एक दुर्घटना थी। उनका कहना है, "ग़ालिब की शायरी उनके सर पर सवार थी, यहाँ तक कि हमारे बेटे का नाम भी ग़ालिब रखा गया। वह माइकल जैक्सन के गाने भी शौक़ से सुनते थे।"
उस दौर में अफज़ल ने दिल्ली की एक दवा बनाने वाली कंपनी में एरिया मैनेजर की नौकरी कर ली और साथ-साथ खु़द भी दवाइयों का कारोबार करने लगे। अफज़ल के दोस्तों का कहना है कि यह समय अफज़ल के लिए वापसी का दौर था, वह सामान्य रूप से सैर-सपाटे, गाने-बजाने और सामाजिक कामों में दिलचस्पी लेने लगा था
रंगसाकोना विधानसभा निर्वाचन क्षेत्र

रंगसाकोना विधानसभा निर्वाचन क्षेत्र (अंग्रेज़ी: Rangsakona Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक जेनिथ एम संगमा हैं।
चित्रलक्षणम्

चित्रलक्षणम् एक संस्कृत ग्रन्थ है जो तिब्बत से प्राप्त हुआ। इसके रचयिता नग्नजित् हैं। यह भारतीय कला विषयक प्राचीन ग्रन्थ है। प्राप्त ग्रन्थ में तीन अध्याय हैं।
घोसी विधानसभा निर्वाचन क्षेत्र

घोसी, उत्तर प्रदेश विधानसभा का एक निर्वाचन क्षेत्र है, जो उत्तर प्रदेश के मऊ जिले में घोसी शहर को कवर करता है।
ट्रांसकाकेशिया क्षेत्र

ट्रांसकाकेशिया क्षेत्र - काकेशिया का एक अंश है, जो बड़ी काकेशिया की मुख्य पर्वतमाला के दक्षिण में स्थित है।

ट्रांसकाकेशिया क्षेत्र में बड़ी काकेशिया की दक्षिणी ढाल का बडा हिस्सा, कोलख़ीदा का निम्न मैदान, छोटी कोकेशिया, जवख़ेथी-आर्मीनी पठार तथा तलीश पहाड सम्मिलित हैं।

ट्रांसकाकेशिया क्षेत्र की सीमा के भीतर जोर्जिया, अज़रबैजान और आर्मीनिया के मुख्य हिस्से स्थित हैं।
आख़िरी वर्षों में अंतर्राष्ट्रीय दस्तावेज़ों में ट्रांसकाकेशिया क्षेत्र का नया नाम प्रसारित हो गया: दक्षिणी कोकेशिया।
भारत-दक्षिण सूडान संबंध

इतिहास

प्रथम सूडानी गृहयुद्ध (1962-72) और द्वितीय सूडानी गृहयुद्ध (1983-2005) के दौरान भारत तटस्थ रहा। दक्षिणी सूडान स्वायत्त क्षेत्र प्रथम गृह युद्ध के अंत में स्थापित किया गया था। भारतीय राष्ट्रपति फखरुद्दीन अली अहमद ने दिसंबर 1975 में इस क्षेत्र का दौरा किया और जुबा में क्षेत्रीय लोगों की सभा को संबोधित किया। खारतुम में भारत के दूतावास के अनुसार, "कुल मिलाकर, जुबा की यात्रा ने यह स्पष्ट कर दिया कि दक्षिणी सूडान का भारत के प्रति गहरा सम्मान है। दक्षिण सूडान के साथ भारतीय जुड़ाव दूसरे गृह युद्ध की समाप्ति के बाद बढ़ा। तब भारतीय विदेश राज्य मंत्री ई.ए. अहमद ने 9 जनवरी 2005 को नैरोबी में व्यापक शांति समझौते पर हस्ताक्षर किए।
2006 से, भारत ने दक्षिण सूडानी नागरिकों को भारत में प्रशिक्षण और विनिमय कार्यक्रमों के लिए आमंत्रित करना शुरू किया। भारत ने अगस्त 2007 में जुबा में वाणिज्य दूतावास खोला। भारत ने औपचारिक रूप से 9 जुलाई 2011 को दक्षिण सूडान को मान्यता दी, जिस दिन इसे स्वतंत्रता घोषित किया गया और उपराष्ट्रपति मोहम्मद हामिद अंसारी जुबा में देश के स्वतंत्रता दिवस समारोह में शामिल हुए। दक्षिण सूडान के राष्ट्रपति सलवा कीर को एक पत्र में, भारतीय प्रधान मंत्री मनमोहन सिंह ने लिखा, "भारत अपने विकास के अनुभव को साझा करने के लिए तैयार है और दक्षिण सूडान को जो भी संभव हो सहायता का विस्तार करने के लिए तैयार है। मुझे विश्वास है कि हमारा सहयोग शक्ति से ताकत तक बढ़ेगा। हमारे दो लोगों के आपसी लाभ के लिए आने वाले दिन। भारत सरकार ने कहा है कि वह बुनियादी ढांचे को विकसित करने, स्वास्थ्य, शिक्षा और ग्रामीण विकास में प्रशिक्षण अधिकारियों को सहायता करने के लिए तैयार है। विदेश मंत्रालय के एक अधिकारी ने कहा, "हमने (सिड) का उपयोग करके एक निश्चित रोड मैप तैयार किया है, जिसमें भारत दक्षिण सूडान की मदद कर सकता है। जुबा में महावाणिज्य दूतावास को मार्च 2012 में एक दूतावास में अपग्रेड किया गया था।
राष्ट्रपति सलवा कीर ने अक्टूबर 2015 में नई दिल्ली में तीसरे भारत अफ्रीका फोरम शिखर सम्मेलन में भाग लिया, और भारतीय प्रधानमंत्री नरेंद्र मोदी के साथ एक द्विपक्षीय बैठक भी की, जो दक्षिण सूडान के राष्ट्रपति द्वारा भारत की पहली राज्य यात्रा थी।

दक्षिण सूडान में भारतीय

1983 में दूसरे गृह युद्ध के प्रकोप के बाद दक्षिण सूडान में अधिकांश भारतीय समुदाय सूडान चले गए। जनवरी 2016 तक, दक्षिण सूडान में 700 भारतीय नागरिक निवास करते हैं। जुबा में कुछ व्यवसाय के मालिक हैं। भारतीय होटल, बोरहोल कंपनियां, प्रिंटिंग प्रेस और डिपार्टमेंट स्टोर संचालित करते हैं। 2006 के प्रारंभ में दक्षिण सूडान में इस तरह के व्यवसाय स्थापित करने वाले पहले समुदाय में से कुछ थे। कुछ भारतीय नागरिक देश की विभिन्न कंपनियों द्वारा नियोजित हैं, और एक छोटी संख्या में ईसाई मिशनरी हैं।
जनवरी 2016 तक दक्षिण सूडान में 2,000 भारतीय सेना के शांति सैनिक, 37 पुलिस अधिकारी और कई नागरिक अधिकारी भी हैं।
मास इफ़ेक्ट

बाहरी कड़ियाँ

आधिकारिक वेबसाइट
२८७७ ईसा पूर्व

२८७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सत्यनारायण शास्त्री

पंडित सत्यनारायण शास्त्री (1887 -- 23 सितंबर 1969 ) आधुनिक आयुर्वेदजगत्‌ के प्रख्यात पंडित और चिकित्साशास्त्री थे। आयुर्वेद की धवल परंपरा को सजीव बनाए रखने के लिए आपने जीवन भर कार्य किया। उन्हें चिकित्सा विज्ञान क्षेत्र में पद्म भूषण से १९५४ में सम्मानित किया गया।

परिचय

जन्म सन्‌ 1887 ई. (संवत्‌ 1944 की माघ कृष्ण गणेश चतुर्थी) को नगर से 14 किमी पश्चिम में वाराणसी-भदोही मार्ग पर स्थित कुरौना नामक ग्राम में परासर गोत्रीय कुलीन सरयूपारीय ब्राह्मण परिवार में हुआ था। कहा जाता है कि इनके पूर्वज लगभग 700 वर्ष पूर्व देवरिया जिला के धमौली नामक ग्राम से पंचक्रोसी परिक्रमा के उद्देश्य से काशी आए थे तथा फिर यही रच बस गए। 
इनके पिता पंडित बेलभद्र पाण्डेय विलक्षण पुत्र को शिक्षा-दिक्षा हेतु लेकर नगर में आए तथा दशाश्वमेध क्षेत्र के अगस्तकुंडा मुहल्ले में रहने लगे। अल्पायु में ही इन्होंने भाषा, गणित आदि विषयों का अच्छा ज्ञान प्राप्त कर लिया था। महामहोपाध्याय पं॰ गंगाधर शास्त्री तथा महामहोपाध्याय शिवकुमार शास्त्री से आपने साहित्य, न्याय, विविध दर्शनों तथा अन्य विद्याओं का ज्ञान प्राप्त किया था। आपने ज्योतिर्विद् जयमंगल ज्योतिषी से ज्योतिष का, योगिराज शिवदयाल शास्त्री से योग, वेदांग एवं तंत्र कविराज धर्मदास से आयुर्वेद की शिक्षा प्राप्त की थी।
1925 ई. में ये काशी हिंदू विश्वविद्यालय में आयुर्वेद महाविद्यालय के प्राध्यापक नियुक्त हुए और 1938 ई. में इसके प्रिंसिपल हो गए। वाराणसेय संस्कृत विश्वविद्यालय में आयुर्वेद विभाग खुलने पर वहाँ सम्मानित विभागाध्यक्ष और बाद में प्राचार्य नियुक्त हुए।
सन्‌ 1950 ई. में भारत के प्रथम राष्ट्रपति डॉ॰ राजेंद्र प्रसाद ने आपको अपना निजी चिकित्सक नियुक्त किया और उनकी मृत्यु तक उनके निजी चिकित्सक रहे। इस रूप में भी आपने आयुर्वेदजगत्‌ का गौरववर्धन किया।
ये अखिल भारतीय सरयूपारीण पंडित परिषद् और काशीशास्त्रार्थ-महासभा के अध्यक्ष, काशी विद्वत्परिषद् और विद्वत्प्रतिनिधि-सभा के संरक्षक भी थे। ये वाराणसेय शास्त्रार्थ महाविद्यालय के स्थायी अध्यक्ष और आयुर्वेद महाविद्यालय, वाराणसी के संस्थापक भी थे। 1938 ई. में ये हिंदू विश्वविद्यालय के प्रतिनिधि के रूप में भारतीय चिकित्सा परिषद के सदस्य चुने गए थे।
काशी की परंपरा के अनुसार प्रारंभ से ही शास्त्री जी गरीब तथा असहाय विद्यार्थियों को सहायता देकर घर पर ही उन्हें विद्यादान देते रहे।
सन्‌ 1955 ई में 'पद्मभूषण' के अलंकरण से आपको विभूषित किया गया। आपकी यह उपाधि-भारत सरकार द्वारा संस्कृत और आयुर्वेद के प्रति की गई सेवाओं के लिए प्रदान की गई। किंतु 1967 ई. में हिंदी आंदोलन के समय जब नागरीप्रचारिणी सभा, काशी ने हिंदीसेवी विद्वानों से सरकारी अलंकरण के त्याग का अनुरोध किया तब आपने भी अलंकरण का त्याग कर दिया। नाड़ीज्ञान तथा रोगनिदान के पाप अन्यतम आचार्य थे। रोगी की नाड़ी देखकर रोग और उसके स्वरूप का सटीक निदान तत्काल कर देना अपकी सबसे बड़ी विशेषता रही।
23 सितंबर 1969, मंगलवार को 82 वर्ष की आयु में अगस्तकुंडा स्थित निवासस्थान पर शास्त्री जी का देहांत हो गया। आप "मां काली" तथा "बाबा विश्वनाथ" के अनन्य भक्त थे। मृत्यु के कुछ देर पूर्व आपने कहा - 'अब त्रयोदशी हो गई, अच्छा मुहूर्त आ गया है।' आपने पद्मासन लगाकर बैठने की कोशिश की किंतु वह संभव न हो पाने के कारण आपने प्राणायाम किया और कुछ श्लोकों का उच्चारण करते हुए प्राण त्याग दिए।
अस्तबल

अस्तबल एक इमारत होती है जिसमें पशुधन, विशेष रूप से घोड़े, रखे जाते हैं। इससे आमतौर पर उस इमारत का मतलब होता है जिसमें अलग-अलग जानवरों के लिए अलग-अलग कक्ष विभाजित हो। यह ज्यादातर खलिहान के पास बने होते हैं।
हिन्दू धर्म में गौतम बुद्ध

गौतम बुद्ध को भी हिन्दुओं के वैष्णव सम्प्रदाय में को भगवान विष्णु का अवतार माना जाता है। तथापि हिन्दू ग्रंथों में जिन बुद्ध की चर्चा हुई है उनकी भिन्नता शाक्य मुनि (गौतम) से प्रदर्शित है। 
"बुद्धोनाम्नाजनसुतः कीकटेषु भविष्यति" (श्रीमद्भागवत) 
इस भागवतोक्त श्लोकानुसार बुद्ध के पिता का नाम अजन और उनका जन्म प्राचीन उड़ीसा अर्थात् कीकट में हुआ था। जबकि गौतम बुद्ध के पिता का नाम शुद्धोदन तथा जन्म वर्तमान नेपाल में हुआ था। 
कई तथ्यों की मानें तो संयोग मात्र इतना था कि जिस बोधिवृक्ष के नीचे भगवान् बुद्ध ने तप किया, उसी के नीचे गौतम ने भी तप किया जिस कारण उनका भी नाम बुद्ध पड़ गया।

धर्म में वर्णित दशावतार में वर्तमान में ९वा अवतार बुद्ध को माना जाता है। भविष्य में अंतिम कल्कि अवतार होगा।
बुद्ध का उल्लेख सभी प्रमुख पुराणों तथा सभी महत्वपूर्ण हिन्दू ग्रन्थों में हुआ है।  इन ग्रन्थों में मुख्यतः बुद्ध की दो भूमिकाओं का वर्णन है- कलयुगीय अधर्म की स्थापना के लिये नास्तिक (अवैदिक) मत का प्रचार तथा पशु-बलि की निन्दा। नीचे उन कुछ पुराणों में बुद्ध के उल्लेख का सन्दर्भ दिया गया है-
हरिवंश पर्व (1.41)
विष्णु पुराण (3.18)
भागवत पुराण (1.3.24, 2.7.37, 11.4.23) [7]
गरुड़ पुराण (1.1, 2.30.37, 3.15.26) [8]
अग्निपुराण (16)
नारदीय पुराण (2.72)
लिंगपुराण (2.71)
पद्म पुराण (3.252)[9]
दक्षिण अफ्रीका क्रिकेट टीम का बांग्लादेश दौरा

टेस्ट सीरीज

साल 2002 से अब तक 12 मैचों की 6 सीरीज हुई हैं। उसमें बांग्लादेश ने 0 सीरीज जीते हैं।

वनडे सीरीज

साल 2002 से अब तक 20 मैचों की 16 (उसमें विश्व कप, ट्रॉफी, इतर) सीरीज हुई हैं। उसमें बांग्लादेश ने 1 सीरीज और 0 आईसीसी टूर्नामेंट जीते हैं।

टी20ई सीरीज

साल 2007 से अब तक 6 मैचों की 9 (उसमें विश्व कप) सीरीज हुई हैं। उसमें बांग्लादेश ने 0 सीरीज जीती हैं।
सोडियम अल्यूमिनोसिलिकेट

सोडियम अल्यूमिनोसिलिकेट एक अकार्बनिक यौगिक है।
नेटवर्क सेवा

कंप्यूटर नेटवर्किंग में नेटवर्क सेवा (network service) एक ऍप्लिकेशन है जो ऍप्लिकेशन लेयर अथवा उसके उपर चलती है और जो डाटा संग्रहन, सम्पादम प्रस्तुतिकरण, संचार अथवा अन्य सक्षमताये उपलब्ध करवाता है जो अक्सर सेवार्थी सर्वर अथवा सहकर्मी-से-सहकर्मी विधि को काम में लेता है जो संचार प्रोटोकॉल पर आधरित ऍप्लिकेशन लेयर है।
रामदास गौड़

रामदास गौड़ (1881 - 13 सितम्बर 1938) स्वतंत्रता सेनानी, हिन्दी लेखक तथा विज्ञान परिषद के संस्थापकों में से एक थे।

परिचय

श्री रामदास गौड़ का जन्म सन् 1881 में जौनपुर में हुआ था। आपकी प्रारंम्भिक शिक्षा जौनपुर व वाराणसी में हुई। 1907 में म्योर सेन्ट्र्रल कॉलेज से आपने बी0 ए0 की पढाई की। आप सेन्ट्र्रल हिन्दू कॉलेज में रसायन के सहायक अध्यापक रहे। 1908 से 1910 तक कायस्थ पाठशाला प्रयाग में रसायन के अध्यापक रहे। रसायन से एम0 एस0 सी0 करके आप प्रयाग विश्वविद्यालय में रसायन के डिमांस्ट्रेटर भी रहे। 1918 में आप काशी हिन्दू विश्वविद्यालय में प्रोफेसर रहे परन्तु 1921 में असहयोग आन्दोलन के दौरान नौकरी छोड़ दी। आप कांग्रेस की प्रान्तीय समिति के सदस्य तथा हिन्दी साहित्य सम्मेलन की स्थायी समिति के भी सदस्य रहे। डेढ़ वर्ष तक आप जेल में भी रहे। 
आपने 23 पुस्तकें लिखीं तथा 200 से अधिक लेख लिखे। आपके 'विज्ञान हस्तामलक' को 1936 में मंगला प्रसाद पुरस्कार प्रदान किया गया। 1913 में आपने विज्ञान परिषद की स्थापना की। 1933-1937 तक आप 'विज्ञान' पत्रिका के संपादक रहे तथा 1915-1916 तक परिषद के प्रधानमंत्री रहे। आप 'लिविंग एन्साइक्लोपीडिया' के नाम से प्रसिद्ध थे। 13 सितम्बर 1938 को आपका निधन हो गया।
दुनिया का सबसे अनमोल रतन

परिचय

इसमें दिलफरेब दिलफिगार से कहती है कि- "अगर तू मेरा सच्चा प्रेमी है, तो जा दुनिया की सबसे अनमोल चीज लेकर मेरे दरबार में आ।" उसे पहला रतन फाँसी पर चढ़ने वाले काले चोर की आँखों से टपका हुआ आँसू मिला किंतु दिलफरेब ने वह स्वीकार नहीं किया। वह दूसरा रतन प्रेमी तथा प्रेमिका की चिता की मुट्ठीभर राख लेकर दिलफरेब के दरबार में गया किंतु वह भी सबसे अनमोल रतन नहीं माना गया । खून का वह आखिरी कतरा जो वतन की हिफाजत में गिरे- दुनिया का सबसे अनमोल रतन माना गया।

विशेषताएँ

इस कहानी में प्रेमचंद का देशप्रेम साफ झलकता है।
प्रोत्साहन

प्रोत्साहन (incentive) किसी व्यक्ति या समुदाय द्वारा किसी विशेष क्रिया करवाने के लिए अभिप्रेरण के रूप में दी जाने वाली किसी चीज़ को कहते हैं। उदाहरण के लिए व्यावसायिक संगठन अपने कर्मियों से काम लेने के लिए उन्हें प्रोत्साहन के लिए उन्हें आय देते हैं। हर बड़े संगठन या आर्थिक प्रणाली में ध्येयों को प्राप्त करने ले लिये उनमें प्रोत्साहनों का ढांचा (incentive structure) बनाया जाता है। प्रोत्साहन प्रणाली बनाना व सुधारना प्रबन्धन में एक अत्यंत महत्वपूर्ण क्रिया होती है।
भारत की जनगणना २०११

भारत की जनगणना २०११, जनगणना आयुक्त सी. चंद्रमौली द्वारा राष्ट्र को समर्पित भारत की १५वीं राष्ट्रीय जनगणना है, जो १ मई २०१० को आरम्भ हुई थी। भारत में जनगणना १८७२ से की जाती रही है और यह पहली बार है जब बायोमेट्रिक जानकारी एकत्रित की गई। जनगणना को दो चरणों में पूरा किया गया। अंतिम जारी प्रतिवेदन के अनुसार, भारत की जनसंख्या २००१-२०११ दशक के दौरान १८,१४,५५,९८६ से बढ़कर १,२१,०8,54,977 हो गई है और, भारत ने जनसंख्या के मामले में अपने दूसरे स्थान को बनाए रखा है। इस दौरान देश की साक्षरता दर भी ६४.८३% से बढ़कर ६९.३% हो गई है।

कार्यक्षेत्र और प्रक्रिया

२०११ की जनगणना के लिए कुल २७ लाख अधिकारियों ने ७,००० नगरों/कस्बों और ६,००,००० गाँवों के परिवारों के यहाँ पधार कर आँकड़े जुटाए जिसमें लोगों को लिंग, धर्म, शिक्षा-स्तर और व्यवसाय इत्यादि में वर्गीकृत किया गया। इस काम में कुल २२ अरब रुपए खर्च किए गए। प्रति दस वर्षों में होनी वाली इस जनगणना में देश के विशाल आकार और सांस्कृतिक विविधता के अतिरिक्त भी बहुत सी चुनौतियाँ भी होती हैं।

जाति का समावेश

जनगणना में किसी व्यक्ति की जाति से संबंधित सूचना का समावेश, सत्तारूढ़ गठबंधन के कई बड़े नेताओं जैसे कि लालू प्रसाद यादव, शरद यादव, मुलायम सिंह यादव और मायावती जैसे नेताओं की जोरदार मांग पर किया गया। इसी मांग का समर्थन विपक्षी पार्टियों जैसे कि भारतीय जनता पार्टी, अकाली दल, शिवसेना और अन्ना द्रविड़ मुनेत्र कषगम दलों द्वारा भी किया गया। जाति संबंधी सूचना का समावेश पिछली बार ब्रिटिश राज के दौरान हुई 1931 की जनगणना में किया गया था। शुरुआती जनगणनाओं के दौरान, लोग अक्सर समाज में खुद को ऊँचे तबके का दिखाने के लिए अपनी जाति को बढ़ा चढ़ा कर पेश किया करते थे, पर इस बार लगता है कि लोग सरकारी लाभ पाने के उम्मीद में अपनी जाति को निम्न बताने की चेष्टा करें।
स्वतंत्र भारत में जाति-गणना का सिर्फ एक उदाहरण मिलता है। केरल में 1968 में ई.एम.एस. नंबूदिरीपाद की कम्युनिस्ट सरकार के द्वारा विभिन्न निचली जातियों के सामाजिक और आर्थिक पिछड़ेपन के आकलन के लिए जाति-गणना की गयी थी। इस जनगणना को 1968 का सामाजिक-आर्थिक सर्वेक्षण कहा गया था और इसके परिणाम केरल के 1971 के राजपत्र में प्रकाशित किए गए थे।

जनगणना

इस जनगणना में तीन प्रश्नावलियाँ थीं, मकानसूचीकरण, राष्ट्रीय जनसंख्या रजिस्टर और परिवार-इकाईयाँ।

धर्म

हिन्दुओं की जनसंख्या 79.8% (96.8 करोड़) है। मुसलमानों की जनसंख्या 14.2% है (जनगणना के अनुसार 17.2 करोड़) जो की पिछले दसक 11% थी। अगस्त 2011 में भारत की जनगणना के आंकड़ों को जारी किया गया था। इसमें पता चला है कि 2,870,000 लोगों ने अपनी प्रतिक्रिया में कोई धर्म नहीं बताया, देश की जनसंख्या का लगभग 0.27%। हालांकि, संख्या में नास्तिक, तर्कसंगतवाद और उन लोगों को शामिल किया गया जो उच्च शक्ति में विश्वास करते थे। "अन्य" विकल्प नाबालिग या आदिवासी धर्मों के साथ-साथ नास्तिक और अज्ञेयवाद के लिए भी था।
उद्धव भराली

प्रारम्भिक जीवन

उद्धव भराली का जन्म एक साधारण व्यवसायी के घर लखिमपुर जिले के उत्तर लखीमपुर नगर में हुआ था। उन्होने लखिमपुर उच्चतर माध्यमिक विद्यालय से स्कूली शिक्षा समाप्त की। स्कूल में उनको दो बार डबल प्रमोशन मिला था। उन्होने जोरहाट अभियान्त्रिक महाविद्यालय से यान्त्रिक अभियान्त्रिक विद्या क अध्ययन किया। पर पैसो के कमी के कारण उन्हे बीच में ही छोड़ना परा। फिर वे चेन्नई के इन्स्टीट्यूट ऑफ़ इंजीनियर्स गए, लेकिन पिता के मृत्यु के कारण उन्हे वो भी आधे में छोड़ना पड़ा।

अवदान

घर की आर्थिक दुरवस्था और बैंक का ऋण दूर करने के लिए भराली ने १९८८ में कम खर्चे में एक पोलिथिन बनाने वाली मशीन बनाई। उसके बाद ही उद्धव ने एक के बाद एक कई अन्वेषण किए। उनके अन्वेषण ग्राम्य जीवन और व्यवसाय के लिए बहुत लाभदायक थे, लेकिन इन्हे आगे बढाने वाला कोई ना था। २००५ में अहमदाबाद के नेशनल इनोवेशन फाउन्डेशन की नजर उद्धव पर पड़ी। २००६ में यह बात सिद्ध हो गई कि उनका अनार के बीज़ निकालने वाला यन्त्र विश्व में अनोखा है और अमरीका की संस्था नासा के क्रियेट द फ्यूचर डिज़ाइन प्रतियोगिता में उनको द्वितीय स्थान मिला। उनके नाम ३९ पेटेन्ट है और आज तक उन्होने ९८ अन्वेषण किए हैं। उनके अन्य कुछ उल्लेखनीय यन्त्र है सुपारी व अदरक के छिल्के निकालने वाला यंत्र, चाय के पत्तो को निकालने वाला यंत्र आदि।
निज़ाम्स इंस्टिट्यूट ऑफ़ मेडिकल साइंसस

निज़ाम्स इंस्टीट्यूट ऑफ मेडिकल साइंसेज (एन.आई.एम.एस), जिसे पहले "निज़ाम्स ऑर्थोपेडिक अस्पताल" के नाम से जाना जाता था, हैदराबाद,तेलंगाना,भारत में स्थित एक सार्वजनिक अस्पताल है।
यह हैदराबाद के निज़ाम - मीर उस्मान अली ख़ान द्वारा "एच.इ.एच. निज़ाम्स चैरिटेबल ट्रस्ट"  के माध्यम से  55 लाख रुपये के शुरुआती दान से स्थापित किया गया था।
बालुका स्तूप

पवन द्वारा रेत एवं बालू के निक्षेप से निर्मित टीलों को बालुका स्तूप अथवा टिब्बा कहते हैं। भौतिक भूगोल में, एक टिब्बा एक टीला या पहाड़ी है, जिसका निर्माण वायूढ़ प्रक्रियाओं द्वारा होता है। इन स्तूपो के आकार में तथा स्वरुप में बहुत विविधता देखने को मिलती हैं। टिब्बा विभिन्न स्वरूपों और आकारों में निर्मित हो सकता है और यह सब वायु की दिशा और गति पर निर्भर करता है। 
बालुका स्तूपो का निर्माण शुष्क तथा अर्धशुष्क भागों के अलावा सागर तटीय भागों, झीलों के रेतीलो तटों पर रेतीले प्रदेशों से होकर प्रवाहित होने वाली सरिताओं के बाढ़ जे क्षेत्रों में, प्लिस्टोसिन हिमानीक्रत क्षेत्रों की सीमा के पास रेतीले भागों में बालुका प्रस्तर वाले कुछ मैदानी भागों में जहां पर बालुका प्रस्तर से रेत अधिक मात्रा में सुलभ हो सके, आदि स्थानों में भी होता हैं। अधिकांश टिब्बे वायु की दिशा की ओर से लम्बे होते हैं क्योंकि इस ओर से हवा रेत को ढकेलती है और रेत को टीले का आकार देती है, तथा वायु की विपरीत दिशा का फलक जिसे "फिसल फलक" कहा जाता है छोटा होता है। टिब्बों के बीच की "घाटी" या गर्त को द्रोण कहा जाता है। एक "टिब्बा क्षेत्र" वह क्षेत्र होता है जिस पर व्यापक रूप से रेत के टिब्बों का निर्माण होता है। एक बडा़ टिब्बा क्षेत्र अर्ग के नाम से जाना जाता है।

चाप

चापाकार टिब्बे का आकार आमतौर पर लंबाई की तुलना में चौड़ाई में अधिक होता है। टिब्बे का फिसल फलक इसकी अवतल पार्श्व में होता है। इन टिब्बों का निर्माण एक ही दिशा से बहने वाली हवाओं के द्वारा किया जाता है इन्हें बरखान या अनुप्रस्थ टिब्बा भी कहा जाता है।

रेखीय

सीधे या थोड़े टेढ़े रेत के टीलों को जिनकी लंबाई, चौड़ाई की तुलना में अधिक होती है उन्हें रैखिक या रेखीय टिब्बा कहते हैं। यह 160 किलोमीटर (99 मील) तक लंबे हो सकते हैं। कुछ रैखिक टिब्बे मिल कर अंग्रेजी के Y (वाई) के सदृश आकार का मिश्रित टिब्बा बनाते हैं। इनका निर्माण अक्सर दो दिशा से आने वाली हवाओं के द्वारा होता है। इन टिब्बों का लंबा अक्ष रेत संचलन की परिणामी दिशा में विस्तारित होता है।

तारा

अरीय रूप से सममित, तारे के आकार के टिब्बे पिरामिड सदृश होते हैं, जिनका फिसलफलक इस पिरामिड के केन्द्र से निकलने वाली तीन या इससे अधिक भुजाओं में उपस्थित होता है। यह उन क्षेत्रों में निर्मित होते हैं जहाँ वायु कई दिशाओं से बहती है। यह टिब्बे ऊपर की तरफ बढ़ते हैं।

गुम्बद

अंडाकार या गोलाकार दुर्लभ टिब्बे जिनमें आम तौर पर फिसलफलक का अभाव होता है।

परवलय

परवलय या यू (U) आकारी टिब्बे वह रेतीले टीले होते हैं, जिनमें एक उत्तल नासिका और दोनो ओर फैली भुजायें होती हैं। इन्हें हेयरपिन टिब्बा भी कहा जाता है और यह अमूमन तटीय रेगिस्तान में पाये जाते हैं।

अनुदैर्ध्य (साइफ) और अनुप्रस्थ टिब्बा

पवन के रेत के समांतर बनने वाला बालुका स्तूप । इसे रेखीय व देशांतरीय बालुका स्तूप भी कहा जाता है